
 డి.ఎస్.పి. ఆదేశించగానే పద్మనాభం మరో ఐదుగురు కానిస్టేబుల్స్ ముందుకి కదిలారు. వీళ్ళని చూసి అమ్మాయిలు మరింత గట్టిగా నినాదాలు చేశారు. జనం అప్పటికే అక్కడ బాగా గుమిగూడారు. తారురోడ్డుకు తలలు మొలిచినట్లు కనిపిస్తున్నారు. వాహనాలు అటు, ఇటు నిలబడిపోయి రోడ్డును పూర్తిగా మూసేశాయి. "మీకు ఐదు నిమిషాలు టైమిస్తున్నాను. మర్యాదగా ఇక్కడ్నుంచి లేవండి. లేకపోతే లాఠీఛార్జ్ చేయాల్సి వస్తుంది. ఇప్పటికే ట్రాఫిక్ జామ్ అయిపోయి జనం ఇబ్బందిపడిపోతున్నారు" పద్మనాభం అమ్మాయిలకంతా వినబడేటట్లు గట్టిగా చెప్పాడు. అయినా అమ్మాయిలు కదల్లేదు. "తరుణ్ ని కోర్టుకు హాజరుపరిచేవరకు ఇక్కడ్నుంచి కదలం" మౌనిక పట్టుదలతో చెప్పింది. "అవును... అవును" అమ్మాయిలందరూ ఒక్కసారే కోరస్ గా అరిచారు. పద్మనాభం ఏమీ మాట్లాడలేదు. చేతికున్న వాచీ వంక చూస్తూ నిలబడిపోయాడు. లాఠీఛార్జ్ తప్పదని తేలిపోవడంతో కానిస్టేబుల్స్ తమ చేతుల్లోకి లాఠీలను పొజిషన్ లోకి తెచ్చుకున్నారు. జనం ఉత్కంఠతతో చూస్తున్నారు. ఎస్.ఐ. పద్మనాభం ఐదు నిమిషాల టైం అయిపోగానే పులిలా ముందుకు వురికి "లాఠీఛార్జ్" అని గట్టిగా అరిచాడు. కానిస్టేబుల్స్ కూడా తమ పై అధికారిని అనుసరించారు. లాఠీఛార్జ్ మొదలవగానే జనం ఎటుపడితే అటు పరుగులు తీశారు. డ్రైవర్లు సైతం తమ వాహనాలను వదిలిపెట్టి దౌడు తీశారు. క్షణంలో అక్కడున్న గందరగోళం మాయమైపోయింది. యుద్ధం తర్వాత ఆవరించే నిశ్శబ్దం లాంటిది పరుచుకుంది. అయితే అక్కడ్నుంచి కదలంది అమ్మాయిలే. అది ఆత్మనిగ్రహమో, పట్టుదలో, సంవత్సరం నుంచి శరీరంమీద పట్టు తెచ్చుకున్న శిక్షణో, కమిట్ మెంటో, తాము అనుకున్నది సాధించుకోవాలన్న ఆకాంక్షో తెలియదుగానీ వాళ్ళ ముఖాల్లో గంభీరత మాత్రం చెక్కు చెదరలేదు. లాఠీ దెబ్బలు వాళ్ళ ముఖ కవళిల్లో సైతం మార్పు తేలేకపోయాయి.  ఎటు కూర్చున్నవాళ్ళు అటే వున్నారు. పద్మనాభం, కానిస్టేబుల్స్ దిమ్మెరబోయి విస్మయంతో వాళ్ళవైపే చూస్తున్నారు. కొందరు అమ్మాయిలకైతే లాఠీదెబ్బలతో జాకెట్లు చిరిగిపోయాయి. మరికొందరికైతే దెబ్బలు తగిలి లైట్ గా రక్తం కారుతోంది. అయితే వాళ్ళు మాత్రం ఇవేమీ పట్టించుకోవడం లేదు. పైపెచ్చు నినాదాలు జోరు ఎక్కువ చేశారు. పద్మనాభం అయితే పక్షవాతం వచ్చినట్లు చేతులు వేలాడదీసి అలా చూస్తుండిపోయాడు. తాము ఇంతవరకు కొట్టింది మనుషుల్నా లేక దేవతలనా అని కానిస్టేబుల్స్ బిత్తరపోయి కనురెప్పల్ని కూడా ఆర్పడం మరిచిపోయారు. దూరం నుంచి వస్తున్న రిపోర్టర్లు కూడా ఆశ్చర్యంతో బిగదీసుకుపోయారు. మౌనికకైతే తలకి గాయం అయి రక్తం నుదుటిని తడిపేసింది. ఆమె కనీసం రక్తాన్ని తుడుచుకోనైనా తుడుచుకోలేదు. పద్మనాభంకైతే ఆమె రక్తాన్ని చూసి అదురు పుట్టింది. ఇక అక్కడ ఒక్క క్షణం వుండలేక లోపలికి పరుగెత్తాడు. "ఏమైంది?" ప్రతాప్ టెన్షన్ తో ప్రశ్నించాడు. "వాళ్ళు ఆడపిల్లలు కాదు సార్! ఆటంబాంబ్ లు. లాఠీలు విరిగాయి గానీ వాళ్ళు మాత్రం అక్కడ్నుంచి అంగుళం కూడా కదల్లేదు సార్!" "ఆఁ" ప్రతాప్ కు నోరు పెగల్లేదు. ఆయనకి ఏం చేయాలో తోచలేదు. లాఠీఛార్జ్ చేసినా కదలలేదంటే ఇదేదో మింగుడు పడని వ్యవహారమనుకున్నాడు. కొద్దిగా భయం కూడా వేసింది. బలమైన శత్రువుల్ని ఎదుర్కొన్న ఫీలింగ్ కలిగింది. ఇంకేమిటి చేయటం? తనే ఓటమిని ఒప్పుకోక తప్పదు. పోనీ ఫైరింగ్ చేయిస్తే...? ఆ తర్వాత ఆలోచించలేకపోయాడు. మగవాళ్ళయినా అయితే ఏదో ఒక విషయంగా మేనేజ్ చేయచ్చు. కానీ ఆడపిల్లలు - ఒకరిద్దరు చస్తే లేని తలనొప్పి తలకు చుట్టుకుంటుంది. ఎంక్వయిరీలూ - కమీషన్ లు - కోర్టులు - శిక్షలు - తను సర్వనాశనమైపోతాడు.  "ఆచార్ని లోపలికి రమ్మనమను" ఓ నిర్ణయానికి వచ్చి చెప్పాడు. ఓ కానిస్టేబుల్ వెళ్ళి చెప్పాడు. ఆచారి వచ్చాడు. "లాఠీ ఛార్జ్ చేసినా లాభం లేకపోయింది" ఓడిపోయానని చెప్పడానికి ముఖం చెల్లక తల దించుకున్నాడు. "నేను చూశాను. అనవసరమైన పట్టుదలకు పోకండి. కోర్టుకు తీసుకువెళదాం" ఆడపిల్లలు గెలవడం ఆచారికి ఆనందంగా వుంది. "సరే. ఆ ఏర్పాట్లు చూడండి" అని చెప్పి ప్రతాప్ లేచాడు. ఇంకొక్క క్షణం వుండబుద్ధికాలేదు అతనికి. ఆచారి సంతోషంతో అతనికి విష్ చేసి తనగదిలోకి వెళ్ళాడు. మరో పావుగంటకి ఫార్మాలిటీస్ అన్నీ పూర్తి చేశాడు. బయటికి వచ్చాడు. "మీరు కోరినట్లే తరుణ్ ని కోర్టుకు హాజరుపరుస్తున్నాం. మీరిక బైఠాయింపు ఆపొచ్చు" అని చెప్పాడు. అమ్మాయిల ముఖాలు వెలిగిపోయాయి. విజయం తాలూకు ఆనందం వాళ్ళని మెరిపిస్తోంది. "ఒక ఘట్టం ముగిసిందన్న మాట" మౌనిక మనసులోనే అనుకుని పైకి లేచింది. మిగిలిన అమ్మాయిలంతా కూడా ఆమెను అనుసరించారు. "కంగ్రాచ్యులేషన్స్" చిట్టిబాబు ఆమె దగ్గరకొచ్చి మనస్ఫూర్తిగా అన్నాడు. ఆమె నవ్వుతూ వుండిపోయింది. "మా జర్నలిస్టులు సాధించలేనిది మీరు సాధించారు." "థాంక్స్! తరుణ్ కి సాయపడడమన్నది మ బాధ్యత" అన్నది మౌనిక. "మొత్తానికి సాధించారు. మీమీద లాఠీ ఛార్జ్ చేయించిన ప్రతాప్ ను వూరికే ఒదిలిపెట్టం. పెద్ద ఐటమే రాస్తాం." మీ ఇష్టం అన్నట్లు మౌనంగా వుండిపోయిందామె. "రండి. ఇక్కడే ఓ ప్రయివేట్ డాక్టరున్నాడు. మీ దెబ్బలకు ట్రీట్ మెంట్ తీసుకుందురుగానీ" అని పిలిచాడు. అప్పటికి ఆమె ముఖం మీద నెత్తుటి చారిక గడ్డకట్టి ఎర్రటి రజం అంటుకుపోయినట్లుంది.  "డాక్టర్ కాదు - లాయర్ కావాలి." "లాయరా? ఎందుకు? ప్రతాప్ మీద ప్రయివేట్ కేసేమైనా వేస్తారా?" "కాదు. తరుణ్ బెయిల్ కోసం ప్రయత్నించాలి." జరగాల్సింది అప్పుడు గుర్తొచ్చింది చిట్టిబాబుకి. తరుణ్ ని కోర్టుకు హాజరు పరిచాక బెయిల్ తీసుకోవాలి. బెయిల్ తీసుకుంటే తప్ప అతనిని బయటికి తీసుకొచ్చే వీలులేదు.

 di.es.pi. aadesinchagaane padmanaabham maro aiduguru conistables munduki kadilaaru. veellani chusi ammayilu marinta gattigaa ninaadaalu chesaru. janam appatike akkada baga gumigudaru. taarurodduku talalu molichinatlu kanipistunnaru. vaahanaalu atu, itu nilabadipoyi roddunu puurtigaa muusesaayi. "meeku aidu nimishaalu taimistunnanu. maryaadagaa ikkadnunchi levandi. lekapothe lathicharj cheyalsi vastundi. ippatike trafic jam aipoi janam ibbandipadipotunnara" padmanaabham ammaayilakantaa vinabadetatlu gattigaa cheppaadu. aina ammayilu kadalledu. "tarun ni kortuku haajaruparichevaraku ikkadnunchi kadalam" mounika pattudalatoe cheppindi. "avunu... avunu" ammayilandaru okkasare corus gaa arichaaru. padmanaabham emi matladaledu. chetikunna vaachii vanka chustuu nilabadipoyadu. lathicharj tappadani telipovadamto conistables tama chetulloki laatiilanu position loki tecchukunnaaru. janam utkantatato chustunnaru. es.ai. padmanaabham aidu nimishaala taim aipogane pulila munduku vuriki "lathicharj" ani gattigaa arichaadu. conistables kuudaa tama pai adhikaarini anusarinchaaru. lathicharj modalavagaane janam etupadithe atu parugulu teesaaru. driverlu saitam tama vaahanaalanu vadilipetti daudu teesaaru. kshanamlo akkadunna gandaragolam maayamaipoyindi. yuddham tarvaata aavarinche nissabdam lantidi paruchukundi. ayithe akkadnunchi kadalandi ammayile. adhi aatmanigrahamo, pattudalo, samvatsaram nunchi sareerammeeda pattu tecchukunna shikshano, comit mento, taamu anukunnadi saadhinchukovaalanna aakaanksho teliyadugaanii vaalla mukhaallo gambheerata maatram chekku chedaraledu. laathee debbalu vaalla mukha kavalillo saitam maarpu telekapoyayi.  etu koorchunnavaallu ate vunnaru. padmanaabham, conistables dimmeraboi vismayamtho vaallavaipe chustunnaru. kondaru ammaayilakaite laatiidebbalatoe jaaketlu chirigipoyayi. marikondarikaite debbalu tagili liet gaa raktam kaarutondi. ayithe vaallu maatram ivemi pattinchukovadam ledu. paipechu ninaadaalu joru ekkuva chesaru. padmanaabham ayithe pakshavaatam vachinatlu chetulu velaadadeesi alaa chustundipoyadu. taamu intavaraku kottindi manushulna leka devatalana ani conistables bittarapoyi kanureppalni kuudaa aarpadam marichipoyaaru. dooram nunchi vastunna reporterlu kuudaa aascharyamtho bigadeesukupoyaaru. mounikakaite talaki gaayam ayi raktam nudutini tadipesindi. aame kaneesam raktaanni tuduchukonaina tuduchukoledu. padmanaabhankaite aame raktaanni chusi aduru puttindi. ika akkada okka kshanam vundaleka lopaliki parugettaadu. "emaindi?" pratap tension thoo prasninchaadu. "vaallu aadapillalu kaadu sar! atambamb lu. laateelu virigaayi gaanee vaallu maatram akkadnunchi angulam kuudaa kadalledu sar!" "aa" pratap ku noru pegalledu. aayanaki yem cheyalo thochaledu. lathicharj chesina kadalaledante idedo mingudu padani vyavahaaramanukunnaadu. koddigaa bhayam kuudaa vesindi. balamaina satruvulni edurkonna feeling kaligindi. inkemiti cheyatam? tane otamini oppukoka tappadu. ponee firing cheyiste...? aa tarvaata aalochinchalekapoyadu. magavallayina ayithe edho oka vishayamgaa manage cheyachu. cony aadapillalu - okariddaru chaste laeni talanoppi talaku chuttukuntundi. enkvayiriluu - kameession lu - kortulu - shikshalu - tanu sarvanasanamaipotaadu.  "aachaarni lopaliki rammanamanu" oo nirnayaaniki vachi cheppaadu. oo conistable velli cheppaadu. aachaari vachaadu. "laathee charj chesina laabham lekapoyindi" odipoyaanani cheppadaaniki mukham chellaka tala dinchukunnadu. "nenu chushanu. anavasaramaina pattudalaku pokandi. kortuku teesukuveladaam" aadapillalu gelavadam aachaariki aanandamgaa vundi. "sare. aa erpaatlu chudandi" ani cheppi pratap lechaadu. inkokka kshanam vundabuddhikaaledu ataniki. aachaari santoshamto ataniki vish chesi tanagadiloki vellaadu. maro paavugantaki formalities annee puurti cheshaadu. bayatiki vachaadu. "meeru korinatle tarun ni kortuku haajaruparustunnaam. meerika baitaayimpu aapochu" ani cheppaadu. ammayila mukhalu veligipoyayi. vijayam taaluuku aanandam vaallani meripistondi. "oka ghattam mugisindanna maata" mounika manasulone anukuni paiki lechindi. migilina ammayilanta kuudaa aamenu anusarinchaaru. "congrachulations" chittibabu aame daggarakochi manasphoorthigaa annadu. aame navvutuu vundipoyindi. "maa jarnalistulu saadhinchalenidi meeru saadhinchaaru." "thanks! tarun ki saayapadadamannadi ma baadhyata" annadi mounika. "mottaaniki saadhinchaaru. meemeeda laathee charj cheyinchina pratap nu voorike odilipettam. pedda aitame rastam." mee ishtam annatlu mounamgaa vundipoyindaame. "randi. ikkade oo prievate daaktarunnaadu. mee debbalaku treate ment teesukundurugaanii" ani pilichaadu. appatiki aame mukham meeda nettuti chaarika gaddakatti errati rajam antukupoyinatlundi.  "dactor kaadu - layar kavali." "layara? enduku? pratap meeda prievate kesemaina vestara?" "kaadu. tarun beyil kosam prayatninchaali." jaragaalsindi appudu gurtochindi chittibaabuki. tarun ni kortuku haajaru parichaaka beyil teesukovali. beyil teesukunte tappa atanini bayatiki teesukochhe veeluledu.